- Erling Haaland a spus cine este cel mai bun jucător din istoria fotbalului
- Numele rostit de vedeta lui Manchester City
- Antrenamentele, calificările şi cursa de Formula 1 de la Marele Premiu al Arabiei Saudite sunt live în AntenaPLAY, pe canalul dedicat
- Antrenamentele, calificările, sprintul şi cursa de Formula 2 de la Marele Premiu al Arabiei Saudite sunt live în AntenaPLAY, pe canalul dedicat
Erling Haaland a spus cine este cel mai bun jucător din istoria fotbalului. Starul norvegian nu a stat pe gânduri, atunci când a vorbit despre performanțele acestuia.
Este vorba despre Lionel Messi, jucător care i-a "suflat" 2 trofee starului de la Manchester City. Este vorba despre Balonul de Aur și trofeul "FIFA The Best".
Erling Haaland a spus cine este cel mai bun jucător din istoria fotbalului
Superstarul din lotul lui Pep Guardiola a spus că Lionel Messi este, în opinia sa, cel mai bun jucător din istoria fotbalului. Erling Haaland a menționat faptul că superstarul argentinian a câștigat toate trofeele importante și că acest lucru l-a trimis direct pe prima poziție, în topul jucătorilor legendari.
"A câștigat toate trofeele, a câștigat și Cupa Mondială. În opinia mea este cel mai bun jucător din istorie", a spus Erling Haaland, citat de marca.com, la conferința de presă premergătoare partidei cu FC Copenhaga, din optimile UEFA Champions League.
Returul din "dubla" dintre Manchester City și FC Copenhaga este programat miercuri, de la ora 22:00. Partida va fi în format LIVE SCORE pe AS.ro. În manșa tur, elevii lui Pep Guardiola s-au impus cu scorul de 3-1.
Erling Haaland, ratarea carierei, în Manchester City – Manchester United
Erling Haaland a avut ratarea carierei, în Manchester City – Manchester United, într-un moment în care echipa sa avea cea mai mare nevoie de un gol, chiar înainte de pauză, când Diavolii Roşii conduceau cu 1-0.
Manchester City a dominat la toate capitolele prima repriză a partidei cu rivala din oraş, dar s-a trezit în dezavantaj încă din minutul 8, după reuşita lui Marcus Rashford, la singurul ţut pe poartă al oaspeţilor, în prima repriză.
Înainte de pauză, "cetăţenii" puteau egala situaţia pe tabelă, dar Erling Haaland a semnat ratarea anului în Premier League. Rodri a trimis în careu, Foden a recentrat perfect în careul mic, de unde Haaland a şutat incredibil peste poartă, din numai 2 metri.
"Aceasta poate fi cea mai mare ratare pe care am văzut-o la acest nivel. Erling Haaland trebuia să dea cu capul. Este incredibil", a spus Gary Lineker, imediat după ce a văzut ratarea.
Haaland pare că şi-a terminat golurile în meciul cu Luton, din Cupa Angliei, când a înscris de cinci ori, patru reuşite venind după pasele lui Kevin De Bruyne.
Erling Haaland a deschis scorul încă din minutul trei. Ulterior, acesta a majorat diferenţa în minutul 18, iar pentru 3-0 a punctat în minutul 40. La toate reuşitele, Kevin de Bruyne a pasat decisiv. În repriza secundă, starul norvegian a mai punctat de două ori, în minutele 55, respectiv 58.